Arten lever i noen få huler i Slovenia. Den sies å være det eneste nålevende dyr som er oppkalt etter Adolf Hitler. Dette har gjort denne ellers lite oppsiktsvekkende billen til et ettertraktet samleobjekt for personer som samler på ting knyttet til nazismen og det tredje riket. Siden arten har en svært begrenset utbredelse er den utryddingstruet, bare på grunn av navnet. En god del eksemplarer av arten har også blitt stjålet fra museumssamlinger. Den internasjonale kommisjonen for zoologisk nomenklatur har vurdert om navnet bør endres, men kom til at det bør stå siden alle regler for gyldig publisering er fulgt.